
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 135
                                                              din 30 iulie 2015
privind mandatarea reprezentantului Municipiului Sighişoara, în  Adunarea Generală a

A.D.I „AQUA INVEST MUREŞ”, pentru a vota aprobarea modelelor Contractelor de

furnizare/prestare a serviciului de alimentare cu apă şi de canalizare pentru

persoanele fizice şi juridice, inclusiv anexele acestora, în aria de operare

a S.C. „Compania Aquaserv” S.A.


Consiliul Local al Municipiului Sighişoara, întrunit în şedinţă ordinară,

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 16.210/13.07.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere dispoziţiile art. 76 alin. (2) lit. „a” din Contractul de delegare a gestiunii serviciilor publice de alimentare cu apă şi de canalizare nr. 22/202.662/2010 şi măsurile dispuse de către experţii A.N.R.S.C. prin Nota de control, înregistrată la S.C. „Compania Aquaserv” S.A. sub nr. 206097/11.04.2014;

      
Ţinând cont de solicitarea operatorului regional S.C. „Compania Aquaserv” S.A., cu nr. 208814/11.06.2015, înaintată Asociaţiei de Dezvoltare Intercomunitară „AQUA INVEST MUREŞ”, înregistrată la aceasta cu nr. 197/11.06.2015 şi comunicată Municipiului Sighişoara, privind aprobarea modelelor Contractelor de furnizare/prestare a serviciului de alimentare cu apă şi de canalizare pentru persoanele fizice şi juridice, inclusiv a anexelor acestora;


Având în vedere prevederile art. 8 alin. (3) lit. „i” din Legea nr. 51/2006 a serviciilor comunitare de utilităţi publice, republicată, cu modificările şi completările ulterioare, ale art. 8 alin. (2) din Regulamentul serviciului de alimentare cu apă şi de canalizare; 

Luând  în considerare prevederile art. 5 alin. (2), lit. „f”, pct. (i), art. 16 alin. (3), lit. „f” şi ale art. 21 alin. (1) din Statutul Asociaţiei de Dezvoltare Intercomunitară ”AQUA  INVEST  MUREŞ”;


Ţinând cont de Hotărârea Consiliului Local Sighişoara nr. 168/13.12.2007 privind participarea Municipiului Sighişoara în calitate de membru fondator la constituirea Asociaţiei de Dezvoltare Intercomunitară „AQUA INVEST MUREŞ”;


Văzând Hotărârea Consiliului Local Sighişoara nr. 115/25.06.2015 prin care a fost desemnat domnul Gavrilă Ionel, viceprimar, ca reprezentant al Municipiului Sighişoara în Adunarea Generală a A.D.I. „AQUA INVEST MUREŞ”; 


Văzând Raportul de specialitate al Serviciului Investiţii - Urmărire Contracte, Monitorizare Servicii de Utilităţi Publice, înregistrat cu nr. 16.212/13.07.2015, prin care se propune mandatarea reprezentantului Municipiului Sighişoara, în Adunarea Generală a A.D.I. „AQUA INVEST MUREŞ”, pentru a vota aprobarea modelelor Contractelor de furnizare/prestare a serviciului de alimentare cu apă şi de canalizare pentru persoanele fizice şi juridice, inclusiv anexele acestora, în aria de operare a S.C. „Compania Aquaserv” S.A., îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

În temeiul prevederilor art. 11, art. 36 alin. (2) lit. e), alin. (7) lit. c), alin. (9), art. 45 alin. (2) lit. d) şi f) şi a art. 115 alin. (1) lit. b) din Legea nr. 215/2001, Legea administraţiei publice locale, republicată, cu modificările şi completările ulterioare, 
HOTĂRĂŞTE:


Art. 1. Se mandatează domnul Gavrilă Ionel, reprezentant al Municipiului Sighişoara în Adunarea Generală a Asociaţiei de Dezvoltare Intercomunitară „AQUA INVEST MUREŞ”, să voteze aprobarea modelelor Contractelor de furnizare/prestare a serviciului de alimentare cu apă şi de canalizare pentru persoanele fizice şi juridice, inclusiv anexele acestora, în aria de operare a S.C. „Compania Aquaserv” S.A., care fac parte integrantă din prezenta hotărâre.  


Art. 2. Se mandatează preşedintele Asociaţiei de Dezvoltare Intercomunitară “AQUA INVEST MUREŞ”, domnul Ciprian Dobre, să semneze în numele şi pe seama membrilor asociaţi, hotărârea A.G.A. şi Actul Adiţional la Contractul de delegare a gestiunii serviciilor publice de alimentare cu apă şi de canalizare, pentru punerea în aplicare a prevederilor art. 1 din prezenta hotărâre, potrivit dispoziţiilor art. 21, alin. (1) din Statutul Asociaţiei de Dezvoltare Intercomunitară „AQUA INVEST MUREŞ”.

Art. 3. Cu ducerea la îndeplinire a prevederilor prezentei hotărâri se încredinţează reprezentantul Municipiului Sighişoara în Adunarea Generală a Asociaţiei de Dezvoltare Intercomunitară „AQUA INVEST MUREŞ”, domnul viceprimar, Gavrilă Ionel.

Art. 4. Prin grija Secretarului Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Viceprimarului Municipiului Sighişoara, Prefectului Judeţului Mureş, Asociaţiei de Dezvoltare Intercomunitară „AQUA INVEST MUREŞ” şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Dan Constantin Enescu
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  2 ex. Serviciul Investiţii – Urmărire Contracte, Monitorizare Servicii de Utilităţi Publice;

  2 ex. Asociaţia de Dezvoltare Intercomunitară „AQUA INVEST MUREŞ”.
10 ex. 

A.B.

